Cuviosul Paisie Aghioritul despre oamenii sensibili 
- cuvinte de mângâiere si de întărire a nădejdii 



"Chiar daca omul nesimţitor va fi lovit cu toate lemnele, ii va durea numai 
trupul. In timp ce acel sensibil si ravnitor se răneşte adânc si cu un cuvânt si, 
simţind si greşeala cea mai mica, o socoteşte de multe ori ca un păcat foarte 
mare; el suferă chiar si o hemoragie duhovniceasca atunci când oamenii 
nesimţitori vin fara de niciun discernământ sa-i cureţe o mica rana cu 
unghii sălbatice". 

"Cei sensibili si afectivi, care pe toate le tin cu scumpatate, de obicei sunt 
nedreptăţiţi de cei nesimţitori prin cedările continue pe care ei le fac 
(acelora) din dragoste; insa dragostea lui Dumnezeu se afla totdeauna cu ei. De 
multe ori se nedreptăţesc si ei insisi din exagerata lor sensibilitate, marindu- 
si micile lor păcate sau incarcandu-se cu păcate străine, dar iarasi Dumnezeu 
ii indulceste cu bunătatea Sa paradisiaca, intarindu-i totodată si duhovniceste. 
Cei care rănesc sau nedreptăţesc pe oamenii sensibili lăuntric nu sunt 
oameni". 

"Unii suferă de egoism când li se fac observaţii. Insa nu toţi cei care 
suferă când li se fac observaţii au si egoism, ci mulţi din multa filotimie si 
mare sensibilitate isi măresc greşelile lor si din pricina greutăţii in plus ce o 
ridica (fiind sensibili) se incovoaie. De aceea e necesar sa luam aminte la 
sufletele sensibile, care au multa filotimie, sa nu le nedreptăţim (socotind ca ar 
avea chipurile mult egoism), ca sa nu le rănim si sa le facem netrebnice". 

"Pe cel orfan, mai ales de mama, chiar arici de ar fi, trebuie sa-1 
imbratisam cu durere si dragoste fierbinte, ca mai intai sa se încălzească si 
sa prindă curaj, pentru ca mai apoi sa-si deschidă si el inima sa". 

"Ucenicul, mai ales la inceput, are nevoie de mare afecţiune pentru a nu 
creste dezavantajat, deoarece mulţi copii in lume au părinţi, dar nu putini 
dintre ei, din păcate, fie ca au, fie ca n-au părinţi, tot una le este, deoarece 
nu ştiu ce înseamnă afecţiunea, ci numai nemulţumirile". 

"Pe cel foarte smerit si sensibil nu trebuie sa-l mustram cu asprime, 
deoarece se poate incarca cu mai multa greutate decât a greşit si e in primejdie 
sa se indoaie". 

"Sufletul mare si gingaş (sensibil) nu se foloseşte de cercetarea 
minuţioasa a păcatelor sale, pana ce se va intari duhovniceste, pentru ca 
vicleanul ii lupta atunci cu sensibilitatea exagerata, ca sa-i creeze nelinişte. 
Vicleanul nu merge contra noastră, ci potrivit cu apele noastre. Adică 
incearca sa mărească hohotele si mâhnirea ca sa intrsiteze sufletul si sa-1 inece 
cu nelinişte". 

"Cei sensibili vor trebui sa fie foarte atenţi la prihanirea de sine, 
pentru ca vicleanul incearca sa-i aducă la deznaddejde (prin sensibilitate 
exagerata). Prihanirea de sine va trebui sa fie insotita tordeauna de nădejdea in 



Dumnezeu. In cazul acesta, daca cineva simte nelinişte va trebui sa inteleaga ca 
aghiuţă si-a băgat coada sa". 

"Daca cel fara discernământ ii mustra pe cel sensibil mult ii răneşte. 
Aceasta ar fi ca si cum un om sălbatic ar lua o perie de sarma groasa si ar 
curaţi o mica ur doare de la ochiul unui prunc". 

"Diavolul nu merge contra. Daca exista o pornire, impinge si el ca sa-1 
chinuiască si sa-1 insele pe om. Pe cel sensibil, de pilda, ii face suprasensibil. 
Când ai dispoziţie sa faci metanii, te impinge si diavolul sa faci peste puterea ta 
- si daca puterile tale sunt limitate, iti creează o stare nervoasa, pentru ca nu-ti 
poţi face ale tale, si in continuare iti creează nelinişte cu o deznădejde uşoara la 
început, după care urmează... Când simţim nelinişte nevoindu-ne, sa ştim ca nu 
ne miscam in spaţiul lui Dumnezeu. Dumnezeu nu e tiran ca sa ne sufoce. 
Fiecare sa se nevoiasca cu mărime de suflet, potrivit cu puterile lui, si sa 
cultive filotimia, ca sa-i sporească dragostea de Dumnezeu. Atunci va fi mânat 
de filotimie si nevointa lui (adică multele metanii, multele postiri, etc.) nu vor fi 
nimic altceva, fara numai exploziile dragostei sale - si va inainta cu nobleţe 
duhovniceasca. Adică nu trebuie sa se nevoiasca cineva cu acrivie 
bolnăvicioasa si sa se sufoce de nelinişte luptandu-se cu gândurile, ci sa-si 
simplifice nevointa sa si sa nadajduiasca in Hristos, iar nu in el insusi. Hristos 
este dragoste, bunătate si mângâiere, si niciodată nu sufoca, ci are din belşug 
oxigen duhovnicesc, mângâiere duhovniceasca. Una este lucrarea 
duhovniceasca subţire si altceva este acrivia bolnăvicioasa, care inabusa cu 
neliniştea lăuntrica din pricina silirii exterioare fara discernământ, care 
sparge si capul cu durerile de cap". 



